text: Forsøg på kniv-drab udløser behandlings-dom
  24 september 2015 kl. 11.15
  En 50-årig mand fra Kolding dømt til psykiatrisk behandling efter kniv-overfald på hustru.
  Der er torsdag eftermiddag  faldet dom ved Retten i Kolding i en nævningesag, hvor en 50-årig mand fra Sudan var tiltalt for at forsøge at dræbe sin kone sidste år i december.
  Tidligere i dag blev manden fundet skyldig i drabsforsøget. Retten har nu afsagt en dom, som lyder på anbringelse på et psykiatrisk hospital til behandling der og udvisning for bestandig, når hans tilstand er til det. 
  Den 50-årige mand har været varetægtsfængslet siden den 8. december 2014. Han er efter dommen fortsat varetægtsfængslet, nu i surrogat på psykiatrisk afdeling.
  Den tiltalte ankede straks dommen.
  